Bréf: Rekstrarreikningurinn, IMF, bankanáð o.fl.

Rekstrarreikningurinn

Nú væri gott að geta beðið Þjóðhagsstofnun um efnahags og rekstrarreikning hagkerfisins:

1) Hverjar eru skuldir þjóðarbúsins

2) Hverjar af þessum skuldum verða eftir nettó eftir að búið er að gera upp bankana

3) Hverjar verða eignir þjóðarbúsins nettó eftir uppgjörið

4) Hver verður staða ríkisbankanna eftir uppgjörið

5) Hversu mikið seljum við nettó fyrir til útflutnings.

Sá sem veit svörin við þessu hefur öll tögl og hagldir í íslenskum stjórnmálum.

- - -

Hvað varð um peningana?

Samkvæmt upplýsingum í Mbl. í dag námu inneignir á ICESAFE reikningunum í Bretlandi:

861 milljarði króna, plús það sem var í Hollandi, samtals vel yfir eittþúsund milljarðar króna, margra ára þjóðarframleiðsla Íslands.

Því er spurt :

Hvað varð um alla þessa peninga, sem lagðir voru inn í Landsbankann á Íslandi ?

- - -

Bankanáð

Þakka þér fyrir þáttinn þinn og vefinn. Ég ætti ekki að trufla þig, en ég er

bara eins og margir áhyggjufull af því sem koma skal í peningamálum

einstaklinga og fyrirtækja. Getur þú ekki fengið Jóhönnu Sigurðard. ráðh. í

þátt til þín og spurt hana hvort ekki komi til greina bankanáð eins og

Guðmundur Ólafsson orðaði það í útvarpi um daginn. Þessi aðgerð myndi standa

t.d. í 6 mán. sagði hann. Það eru að koma jól og börn heyra um verbólgudrauga

sem munu éta húsin þeirra og þau skilja ekki orðin, en skynja áhyggjur í féttum

og hjá mömmu og pabba. Svo er er verið að undirbúa í einstaka sveitafélagi að

hægt verði að opna súpueldhús, þannig að þeir verst settu fái þó að borða einu

sinni á dag. Þetta er satt. Hve langt aftur erum við komin? Þú ert í þeirri

stöðu Egill að geta haft áhrif og ráðamenn hlusta á þig.

- - -

Tvær gátur

Ég sá þetta á netinu, þetta er áhugavert í þessu súrrealíska ástandi.

Gáta 1:

Hver ákvað að hækka stýrivexti?

Össur segir að það hafi verið Seðlabankinn http://www.althingi.is/altext/raeda/136/rad20081028T133713.html

Ingibjörg segir að það hafi verið ríkisstjórnin http://www.visir.is/article/20081029/FRETTIR01/408109672/-1

Davíð og Árni Matt segja að það hafi verið Alþjóðagjaldeyrissjóðurinn http://www.ruv.is/heim/frettir/frett/store64/item233719/

Gáta 2:

Er leynd yfir skilmálum IMF?

ISG segir já (hún sagði að blaðamannafundinum að það væri krafa stjórnar IMF)

IMF segir nei http://www.ruv.is/heim/frettir/frett/store64/item234036/

- - -

Hvar á að geyma silfrið?

Komdu sæll Egill Helgasson,

hefur þú séð e-ð frá e-m,

sem þú berð enn traust til,

um hvar sparifjáreigendur geta

varið fé sitt best.

-Eða varið því best.

Þ.e.:

-hvar á að geyma sitt „silfur“ ?

Það hlýtur að vera mikilvægt fyrir

okkur að sem allra flestir haldi

áfram að vera fjárhagslega sjálfbjarga.

- - -

Vantar svör

Annað mál sem mér finnst vanta í umræðunni er hvað á að gera fyrir fólkið sem hélt að það væri með örugg húsnæðislán í íslenskum krónum, verðtryggðum, sem verðbólgan étur upp og yfirdráttavexti sem eru að rjúka upp úr öllu valdi. Hvernig verður komið á móts við mig sem tók íslenskt lán í íslenskum krónum en ekki erlent áhættugengislán. Allir vissu af áhættunni sem fylgir því að taka lán í erlendri mynt út af gengisáhættu. Lánin þeirra munu lækka með styrkingu krónunnar en íslensku verðtryggðu lánin munu haldast í hæstu hæðum með hærri greiðslubyrði. Hvað verður gert fyrir okkur sem fóru “öruggu leiðina” og tókum ekki gengisáhættuna?? Og á endanum förum við verst út úr þessu.

Hvergi eru svör að fá, hvorki í bönkum né ráðuneytum íslensku þjóðarinnar.

Áhyggjufullur ÍSLENDINGUR sem vantar svör

- - -

Nýi Glitnir

Ég ætla að opna nýjan reikning í Nýja Glitni í dag. Með 200 milljón króna innistæðu. Hvet þig til að gera slíkt hið sama.

Ég get að vísu ekki lagt inn á hann 200 millur, en vextirnir af þeim á næstkomandi áratugum koma til með að borga upp stofnframlagið mitt.

Getur núverandi bankastjóri neitað mér um að stunda samskonar viðskipti og hún hefur gert?

Neeeh – varla.

- - --

Hvernig væri að stytta bindiskyldu á verðtryggðum reikningum?

Samkvæmt lögum Alþingis þá er bindiskyldan á innlánsreikningum 3. ár hið minnsta

á verðtryggðum reikningum. Verðtryggð lán verða svo að vera hið minnsta til 5. ára.

Ef að bindiskyldan á verðtryggðum innlánsreikningum væri stytt, þá myndi það auka stöðutöku

í íslenskri krónu og koma í veg fyrir flótta úr gjaldmiðlinum. Ég tel styttingu bindiskyldu

virka betur en dyntóttir stýrivextir Seðlabanka Íslands. Sérstaklega þar sem raunávöxtun

er töluvert hærri á verðtryggðum reikningum þessa stundina.

Að sama skapi þá verður fé laust fyrr til fjárfestingar og annara notkunar hjá þeim sem þegar hafa

flúið með það í verðtryggða reikninga. Með að stytta bindiskylduna væri hægt að sjá þessa peninga

í umferð í lok árs 2009, í stað þess að þeir væru fastir til lok árs 2011 hjá þeim hópi fólks sem

hefur flúið í nýlega þetta skjól með fé sitt.

Það hlýtur að vera borðliggjandi að þessi aðgerð sé að hluta lausn á þeim vanda sem við erum að fást við með að flýta fyrir efnahagsbata á næstu árum og að tempra flótta úr íslenskri krónu yfir í aðra gjaldmiðla.

- - -

Falskt sjálfstæði banka

Ég hef verið að velta fyrir mér þessar greiðslustöðvanir hjá stóru fyrirtækunum sbr. Stoðum og fl. Eins allan tímann sem tekur að greiða út úr sjóðunum hjá bönkunum.

Maður vill trúa því að tíminn fari í að redda peningum til að fyrirtæki geti starfað áfram og að fólk fái sína peninga til baka úr sjóðum.

Svo les maður bréf eins og frá bankamanninum sem skrifar um að innanbúðar menn og konur sé að redda sér sem þýðir bara að sjóðir rýrna.

Hver er að fylgjast með þessu núna? Hvað þýðir hvítbókin í raun ef hún er ekki að skoða það sem er að gerast í dag og þá sem sitja við völd í dag.

Mér sýnist Dabbi, Geir og félagar vera að reyna að skapa mjög falskt sjálfstæði bankana í dag með því að vera með öll þessi tilmæli til þessara stofnana, í staðinn fyrir að umgangast þá eins og hverja aðra ríkisstofnun.

Tilraunin hjá Dabba til að festa gengi án þess þó að festa það, heldur að nota einhverskonar loðin tilmæli.

Geir, Ingibjörg og Björgvin ofl. eru endalaust að koma með einhver tilmæli eins og að ríkið eigi þetta ekki.

Hvern er verið að reyna að plata? Það vita allir að ríkið ( við ) á þetta í dag.

Það er augljóst að peningavöldin hafa ekki misst úr takt þegar að það kemur að því að stjórna stjórnamálamönnum á Íslandi.